Odense Adresse-Contoirs Efterretninger, 1832-06-18
Ved en ny Kongelig Forordning er Veterinairskolen i Al fort indtil videre ophævet, og ved en anden er Mairen i det 7de Distrikt, Hr. Marchand, afsat. Hans Brøde skal bestaae i, at han har huset den Deputerede Hr. Pages og været ham behjelpelig til at undvige. J Jndenrigsministerens Beretning, som er forudskikket den Forordning, hvorved Paris erklæres i Beleiringsstand, kaldes samme, en Handling af Folke=Souveraineteten og et Offer for Juli-Revolutionen." Der behøves - hedder det videre – foruden den materielle Kraft ogsaa en almægtig moralsk Kraft, for een for alle Gange at kue Oprørsaanden og sikre Fremtiden. Tilden Ende maae hele Loven erklæres uden for Loven. Medeet Ord, det er allene Sammensværgelsen, som i Paris sættes i Beleiringsstand; sandsynlig vil denne Forholdsregel kun behøves nogle Dage, og denne skjønne Hovedstad vil i Juni 1832 vide at erobre Orden, ligesom i Juli 1830 Frihed." Til lignende velklingende Ordspil hører, at Dyng stiet har vundet ny Kraft. Man venter nu, at Marskal Soult, der ligesom Grev Montallivet har udmærket sig ved Kjekhed og koldt Blod i Oprørsdagene, vil komme i Spidsen for Ministeriet. Ved en Dagbefaling har den Første bevidnet Tropperne, Omegnens Nationalgarde og Municipalgarden Kongens Tilfredshed og Tak for den udmærkede Tjeneste, som de atter have viist Fædrelandet." En lignende Taksigelse er givet den Pariser Nationalgarde af sammes Chef, General Lobau. Den 7de modtog Hs. Majestæt det diplomatiske Korps og den 9de var tilsagt ordentlig Audients i Thuillerierne. Man ventede med hver Dag den gamle Fyrst Talleyrand, hvis Nærværelse vel ingensinde var nødvendigere. J Moniteuren af 9de anmeldes nu ogsaa Kong Leopolds Formæling med Prindsesse Louise af Orleans, som besluttet i Complegne. "Begge Nationer - hedder det ville heri finde et Pant for gjensidig Understøttelse og Enropa en ny Borgen for Almeen=Fredens Bevaring." Jøvrigt gaaer Nationalgarde=Artilleriets Afvæbning uden Vanskelighed for sig, og Pariserne begynde ret godt at vænne sig til den overordentlige Orden." J Krigsministerens Jnstruktion til Kommandanten i 1ste Militair=Division (Paris) General Pajol, forklares Beleiringstanden saaledes, at Alt, hvad der har Hensyn til Jnsurrektion og Troppernes Forførelse, hører under Krigsrettens Bedømmelse, ligesaa trykte Skrivter, forsaavidt de sigte til at forstyrre den offentlige Rolighed. De to nedsatte Krigsretter som vedvare under hele Beleiringsstanden, ere desaarsag berettigede til at foretage Huussøgninger, og Dommene afsiges i den sædvanlige Form. De borttagne Vaaben opsøges hvor de findes, og Loven af 21 April med Hensyn til de fremmede Flygtninge, hvis Nærværelse ansees farlig for den offentlige Rolighed, skal ufortøvet bringes i Anvendelse. J Overeensstemmelse hermed har den Kongelige Ret, paa Generalprokureuren Hr. Persils Forslag, erklæret sig inkompetent til at dømme over politiske Forseelser, begaaede den 5 og 6 Juni, Alt ifølge Forordninger fra Napoleons Tid. Dog ivre næsten alle Blade imod hiin Beslutning og i Temps har selv den ansvarlige Redakteur, Hr. Coste, indrykket en Protest imod samme, forsaavidt den gives en tilbagevirkende Kraft, da Beleiringsstanden er befalet, efterat Alt var vendt tilbagetil Orden. Ogsaa Koureren beklager, at Pressen nu, da Regjeringen har sat sig i Besiddelse af en saa vilkaarlig Magt, maa ansee sig som udenfor Lovenes Beskyttelse, og at saaledes al frie Undersøgelse for Tiden er ophørt. Der er heller ingen Udsigt til at Beleiringsstanden saasnart vil ophøre, og Man finder det især underligt, at Krigsministeren gaaer langt strængere tilværk med Paris end med de vestlige Departementer, som overalt den værste Forbryder, i ethvert Tilfælde synes at have Krav paa Lovenes Haandhævelse. Advocater, som have forlangt Adgang til nogle af de Hæftede, ere henviste til Krigsretten, og flere af de fremmede Flygtninge allerede bortviste fra Paris. Hele den 7de saae Man Nationalgarder at eskortere Fanger. Arrest befalinger ere udstædte imod de Deputerede Pags og Cadet, saavelsom Redakteuren af Bladet National Hr. Carrell, Hr. Laboissiere a. Hr. Mauguin skal være reent forsvunden siden Lamarques Liigbegjængelse. Ogsaa den Deputerede Hr. Berryer er hæftet i Angoulene, og har tilstaaet, at han har seet Hertuginden af Berry i Vender og raadet hende at forlade Frankerig, men hun har erklæret, at ville enten holde sit Triumphtog eller finde sin Grav i Frankerig!